CELEX: 21983A0128(02)
Language: el
Date: 1982-12-21 00:00:00
Title: Πρωτόκολλο μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας—Μπισάου

Avis juridique important

|

21983A0128(02)

Πρωτόκολλο μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας—Μπισάου  

Επίσημη Εφημερίδα αριθ. L 026 της 28/01/1983 σ. 0045

***** ΠΡΩΤΟΚΟΛΛΟ  μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου  ΤΑ ΜΕΡΗ ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ,  Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου περί της αλιείας στα ανοικτά των ακτών της Γουινέας-Μπισάου, που υπεγράφη στις 27 Φεβρουαρίου 1980 στις Βρυξέλλες,  ΣΥΜΦΩΝΗΣΑΝ ΤΑ ΑΚΟΛΟΥΘΑ:  Άρθρο 1  Το παρόν πρωτόκολλο καλύπτει τις αλιευτικές δραστηριότητες για μία περίοδο τρίων ετών από την ημερομηνία ενάρξεως ισχύος του το 1983.  Τα όρια που αναφέρονται στο άρθρο 4, για καθένα από τα έτη εφαρμογής της συμφωνίας γι' αυτή την περίοδο, είναι τα ακόλουθα:  1. Μηχανότρατες βυθού:  7 500 κόροι ολικής χωρητικότητας. Για κάθε έτος εφαρμογής ένα μέρος της χωρητικότητας μπορεί να χρησιμοποιηθεί κατά τρόπο ώστε ο ετήσιος μέσος όρος να μην υπερβαίνει τους 3 500 κόρους ολικής χωρητικότητας.  2. 25 θυνναλιευτικά εφοδιασμένα με ψυκτικά μηχανήματα (της τάξεως των 900 κόρων ολικής χωρητικότητας κατά μέσο όρο).  3. 25 θυνναλιευτικά νωπών αλιευμάτων (της τάξεως των 130 κόρων ολικής χωρητικότητας κατά μέσον όρο).  Άρθρο 2  1. Η χρηματική αντιστάθμιση που αναφέρεται στο άρθρο 9 της συμφωνίας είναι, για την περίοδο που αναφέρεται στο άρθρο 1, 4 275 000 ECU, δηλαδή 1 425 000 ECU για κάθε έτος εφαρμογής του παρόντος πρωτοκόλλου.  2. Αυτή η αντιστάθμιση καλύπτει, επίσης, τα οφειλούμενα ποσά βάσει των περιόδων των ενδιάμεσων καθεστώτων που συμφωνήθηκαν από την 1η Μαρτίου 1982.  Άρθρο 3  Η διάθεση της αντισταθμίσεως που καθορίζεται στο άρθρο 2 εμπίπτει στην αποκλειστική αρμοδιότητα της κυβερνήσεως της Γουινέας-Μπισάου.  Άρθρο 4  1. Η αντιστάθμιση παρέχεται σε τρία ίσα ετήσια μερίδια.  2. Τα ποσά της αντισταθμίσεως καταβάλλονται σε ανοικτό λογαριασμό σε χρηματοδοτικό οργανισμό κατ' επιλογή της κυβερνήσεως της Γουινέας-Μπισάου.  Άρθρο 5  Η Κοινότητα θα συμμετάσχει, εξάλλου, στη χρηματοδότηση ενός επιστημονικού προγράμματος της Γουινέας-Μπισάου που θα έχει σκοπό τη βελτίωση των γνώσεων σχετικά με τους αλιευτικούς πόρους της αλιευτικής ζώνης της Δημοκρατίας της Γουινέας-Μπισάου, με ποσό έως 250 000 ECU για την περίοδο που αναφέρεται στο άρθρο 1.  Άρθρο 6  Η μη πραγματοποίηση από την Κοινότητα των καταβολών που προβλέπονται στο παρόν πρωτόκολλο συνεπάγεται αναστολή της συμφωνίας αλιείας.  Άρθρο 7  Το παρόν πρωτόκολλο αρχίζει να ισχύει από την ημερομηνία κατά την οποία τα μέρη κοινοποιούν αμοιβαία την περάτωση των αναγκαίων προς τούτο διαδικασιών.